MT
C 285/4
Il-Ġurnal Uffiċjali tal-Unjoni Ewropea
14.8.2023
5.
Il-Kumitat Konsultattiv (15-il Stat Membru) jaqbel mal-valutazzjoni tal-Kummissjoni li t-tranżazzjoni notifikata x’aktarx ma timpedixxix b’mod sinifikanti l-kompetizzjoni effettiva bħala riżultat ta’ effetti vertikali mhux koordinati li jirriżultaw mill-esklużjoni mmirata ta’ distributuri rivali ta’ logħob vidjo tal-consoles bħala riżultat tal-istrateġija mmirata tal-entità fuża ta’ esklużjoni totali jew parzjali tal-input billi tillimita jew tiddegrada l-aċċess għal-logħob vidjo tal-isparar AAA tal-consoles ta’ Activision Blizzard.
6.
Il-Kumitat Konsultattiv (15-il Stat Membru) jaqbel mal-valutazzjoni tal-Kummissjoni li t-tranżazzjoni notifikata x’aktarx timpedixxi b’mod sinifikanti l-kompetizzjoni effettiva bħala riżultat ta’ effetti vertikali mhux koordinati li jirriżultaw mill-esklużjoni mmirata tal-input ta’ distributuri rivali ta’ logħob vidjo tal-consoles jew tal-PCs li joffru servizzi tal-istreaming ta’ logħob tal-cloud bħala riżultat tal-fatt li l-entità fuża teskludi l-forniment tal-logħob talconsoles u tal-PCs ta’ Activision Blizzard.
7.
Il-Kumitat Konsultattiv (15-il Stat Membru) jaqbel mal-valutazzjoni tal-Kummissjoni li t-tranżazzjoni notifikata x’aktarx timpedixxi b’mod sinifikanti l-kompetizzjoni effettiva fis-suq għall-forniment tal-PC OS bħala riżultat taleffetti ta’ konglomerat li jirriżultaw mill-irbit tal-logħob ta’ Activision Blizzard u tad-distribuzzjoni ta’ logħob minn Microsoft permezz ta’ servizzi tal-istreaming ta’ logħob tal-cloud mal-Windows OS.
Impenji 8.
Il-Kumitat Konsultattiv (12-il Stat Membru) jaqbel mal-konklużjoni tal-Kummissjoni li l-Liċenzja tal-Konsumatur u l-Liċenzja tal-Fornituri tal-Istreaming offruti mill-Parti Notifikanti fl-20 ta’ April 2023 ineħħu t-tħassib dwar (i) l-esklużjoni tal-input ta’ fornituri ta’ distributuri rivali ta’ logħob vidjo tal-consoles jew tal-PCs li joffru servizzi talistreaming ta’ logħob tal-cloud bħala riżultat tal-esklużjoni mill-entità fuża tal-forniment ta’ logħob tal-consoles u talPCs ta’ Activision Blizzard u (ii) l-effetti ta’ konglomerat li jirriżultaw mill-irbit tal-logħob ta’ Activision Blizzard u taddistribuzzjoni ta’ logħob minn Microsoft permezz ta’ servizzi tal-istreaming ta’ logħob tal-cloud Windows OS.
Ma jaqbilx Stat Membru wieħed.
Jastjenu żewġ Stati Membri.
9.
Il-Kumitat Konsultattiv (12-il Stat Membru) jaqbel mal-Kummissjoni li, soġġett għall-konformità sħiħa mal-impenjji finali offruti mill-Parti Notifikanti fl-20 ta’ April 2023, it-tranżazzjoni notifikata x’aktarx ma timpedixxix b’mod sinifikanti l-kompetizzjoni effettiva fis-suq intern jew f’parti sostanzjali minnu.
Ma jaqbilx Stat Membru wieħed.
Jastjenu żewġ Stati Membri.
Il-kompatibbiltà mas-suq intern u l-Ftehim dwar iż-Żona Ekonomika Ewropea 10.
Il-Kumitat Konsultattiv (12-il Stat Membru) jaqbel mal-Kummissjoni li l-konċentrazzjoni notifikata trid għalhekk tiġi ddikjarata kompatibbli mas-suq intern u mal-Ftehim dwar iż-Żona Ekonomika Ewropea (2) f’konformità malArtikolu 2(2) u 8(2) tar-Regolament dwar l-Għaqdiet u l-Artikolu 57 tal-Ftehim dwar iż-Żona Ekonomika Ewropea.
Ma jaqbilx Stat Membru wieħed.
Jastjenu żewġ Stati Membri.
(2) ĠU L 1, 3.1.1994, p.3.